Varmen

Varmen er et omstridt kallenavn på et mindre område i Storhaug bydel i Stavanger. 

Varmen er omtalt i skriftlige kilder fra 1937 og framover. Stedet er ikke avmerket på noen kart.

Navnet blir av flere oppfattet som ladet eller belastet.

Geografiske område 
Det er flere oppfatningen av hva som er Varmen:
 Per Thomsen mente i 1937 at det var synonymt med Lervig. 
 Arne Bang Andersen mente i 1989 at det var området sør for Møllehaugen og langs sjøkanten. 
 Halvor Sivertsen (Hassiv) skrev i 1982 at Varmen etter eldre folk, var området innover Ryfylkegata, fra Kjelvene (trolig ment han lekeplassen Kjelvene) og inn til Lervig. I 1993 mente han at Varmen var strøket fra Spilderhaug (Kjelvene) innover Støperigata og Ryfylkegata til Kvitsøygata. Støket innenfor er Lervig.
 John G. Gundersen og Gunnar M. Roalkvam mente i 2001 at det var området mellom Lervig og Strømsteinen, fra sjøen til Haugesundsgata.

Navnets opphav 
Det er foreslått at navnet kan komme av: 
 Røyk, varme og gnister fra Stavanger Jernstøperi (som ble opprettet i fra 1899).
 Mange sjøfolk som hadde seilt "på varmen" - altså i syden, bodde i området.

Belastet navn 
Det har vært flere diskusjoner om navnet med mange sterke følelser, og flere mener navnet er brukt negativt om området. 

I 2002 prøvde boligutbyggere har å bruke navnet, men endret navnet på grunn av såkalte "fordommer" blant beboerne.

I 2022 ble det foreslått å kalle en ny skole i Lervig for Varmen skole, men det ble droppet etter protester. Navnet Lervik skole ble valgt i stedet.  

I 2022 ble navnet for første gang brukt offisielt, da den nye brannstasjonen i Lervig fikk navnet Varmen brannstasjon.

Referanser 

Bydeler og delområder i Stavanger